Putera Rayyan

Putera Rayyan merupakan siri drama televisyen Malaysia 2012 arahan Murali Abdullah, terbitan A. Aida Production. Dibintangi oleh Kamal Adli, Nad Zainal dan Miera Leyana, ia mengisahkan cabaran yang diharungi oleh pasangan muda Putera Rayyan dan Arisa yang bercinta dan berkahwin namun tidak berupaya mengecapi saat manis dan kehidupan indah setelah berumahtangga dek campur tangan keluarga mertua serta kehadiran orang ketiga, siri ini bersiaran di Slot Samarinda TV3 dari 31 Oktober 2012 hingga 1 Januari 2013 menggantikan Saiful Nita.Budiey (21 Oktober 2012). Drama Bersiri Putera Rayyan di TV3 Sensasi Selebriti. Diperoleh pada 21 Oktober 2012.

Sinopsis
Putera Rayyan (Kamal Adli) menyamar sebagai pekerja di syarikat Datuk Norman. Anak Datuk Norman, Arisa (Nad Zainal) dan Anisa juga bekerja di syarikat itu. Putera Rayyan terpikat dengan hati budi Arisa yang melayannya dengan baik, jauh berbeza dengan Anisa yang sombong dan mementingkan status.

Baru saja cinta berputik, Datuk Norman meninggal dunia akibat kemalangan yang dirancang isteri keduanya, Nora yang juga ibu Anisa. Sejak insiden itu, hidup Arisa dirundung malang. Rayyan berjanji mahu menjaga Arisa sebaik mungkin.
Arisa  dan Putera Rayyan  berkahwin juga tetapi kehidupan rumahtangga mereka tidak bahagia seperti yang diharapkan. Hidup mereka suami isteri bergolak disebabkan campurtangan dari pihak mertua dan juga kehadiran orang ketiga, yang mahu memusnahkan hubungan mereka.

Arisa sering dianiaya oleh saudara tirinya Anisa. Dia didera secara fizikal dan mental hingga jiwanya tertekan, dan selalu menyalahkan dirinya atas kematian kedua ibu bapanya. Anisa sangat kejam tetapi kurang bijak, bertindak kasar serta sanggup berbuat apa saja ke atas Arisa. Ibu mertuanya Tengku Mariam yg tidak merestui perkahwinan dia dan Rayyan dan mahu menjodohkan Rayyan dengan Tengku Suraya. Nora pula mengatur rancangan mahu menjodohkan Rayyan dengan Anisa apabila sedar Rayyan adalah keturunan diraja yang kaya raya.

Pelakon

Pelakon utama
 Kamal Adli sebagai Putera Rayyan
 Nad Zainal sebagai Arisa
 Miera Leyana sebagai Anisa

Pelakon pembantu
 Zila Bakarin sebagai Tengku Mariam
 Aida Aris sebagai Nora
 Lufya Omar sebagai Tengku Suraya
 Zuhairi Ibrahim sebagai Dato' Norman
 Sakhee Shamsuddin sebagai Fauzi
 Razali Hussain sebagai Zul
 Lan Siro sebagai Haikal

Pelakon kanak-kanak
 Manja Dhaniyah sebagai Arisa (10 tahun)
 Shierley Dira sebagai Anisa (10 tahun)

Penampilan khas
 Aishah Atan sebagai Maziah

Muzik dan runut bunyi
 "Please Forgive Me" - Elly Mazlein
 "Kau Telah Pergi" - Farahdhiya
 "Lafazkanlah" - Rahayudean
 "Jauh di Mata" - Min Yasmin
 "Panah Asmara" - Min Yasmin
 "Seperti Yang Lain" - Min Yasmin
 "Bukan Untuk Sesaat" - Farlyana
 "Refleksi Rindu" - Min Yasmin
 "Harus Memilih" - Reen
 "Meraih Cintamu" - Sri Dewi

Rujukan

Kategori:Drama Melayu 2012
Kategori:Rancangan TV3